INTUCH สิงคโปร์เล่นเกมสู้.!
พลันที่บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ประกาศตั้งโต๊ะเทนเดอร์ฯ หุ้นบริษัท อินทัช โฮลดิ้งส์ จำกัด (มหาชน) หรือ INTUCH ทั้งหมดราคาหุ้นละ 65 บาท ช่วงเช้าตรู่วันที่ 19 เม.ย. 2564 ทำให้ราคาหุ้น INTUCH ที่วนเวียนอยู่แถว ๆ 57-58 บาท พุ่งพรวด 4.50 บาท จนปิดตลาด 63.00 บาท
21 มิ.ย. 2564

พลันที่บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ประกาศตั้งโต๊ะเทนเดอร์ฯ หุ้นบริษัท อินทัช โฮลดิ้งส์ จำกัด (มหาชน) หรือ INTUCH ทั้งหมดราคาหุ้นละ 65 บาท ช่วงเช้าตรู่วันที่ 19 เม.ย. 2564 ทำให้ราคาหุ้น INTUCH ที่วนเวียนอยู่แถว ๆ 57-58 บาท พุ่งพรวด 4.50 บาท จนปิดตลาด 63.00 บาท
ขณะที่ค่ำวันเดียวกัน “สิงเทล” ผู้ถือหุ้นใหญ่อันดับ 1 แจ้งต่อตลาดหลักทรัพย์สิงคโปร์ว่า “บริษัทมองการถือหุ้นใน INTUCH และ ADVANC เป็นการลงทุนเชิงยุทธศาสตร์ และเชื่อมั่นธุรกิจดังกล่าวในระยะยาว”
สรุปความคือ “สิงเทลประกาศไม่ขายหุ้น INTUCH ให้กับ GULF” ว่างั้นเหอะ.!?
แต่มันไม่จบลงแค่นั้นน่ะสิ..!!นอกเหนือที่ว่า “ไม่ขาย” แล้ว ปรากฏว่า “สิงเทล” เดินเกมสู้ด้วยการไล่เก็บหุ้นในกระดาน นัยยะหนึ่งกลัวว่าจะเสียความเป็นเบอร์หนึ่งในทำเนียบผู้ถือหุ้นใหญ่..อีกนัยยะหนึ่งเป็นการตัดกำลัง GULF ด้วยการดันราคาหุ้น INTUCH ในกระดาน..ให้เท่ากับราคาเทนเดอร์ฯ 65 บาท
งานนี้ก็เพื่อลดแรงจูงใจของผู้ถือหุ้นรายย่อย ที่จะขายหุ้นให้ GULF เพราะขายไปก็ไม่มีกำไรมากนัก จึงไม่ขายหุ้นดีกว่า..นี่ก็คือการ “ตัดไฟบันไดเลื่อน” ไม่ให้ GULF เบียดแซงขึ้นเบอร์หนึ่งแทนนั่นเอง..
แต่ที่น่าเจ็บใจ..มีโบรกเกอร์สัญชาติไทยชื่อเสียงระดับโลก ร่ำลือกันว่ามีตัวย่อ “ภ.” รับหน้าเสื่อเป็นธุระจัดการไล่เก็บหุ้นให้ฝั่ง “สิงเทล” เหมือนดั่งนิยาย “กุหลาบแก้ว” กับมาฉายซ้ำเลยก็ว่าได้..
และราคาหุ้น INTUCH ที่วิ่งมาเท่ากับราคาเทนเดอร์ฯ 65 บาท หนีไม่พ้นฝีไม้ลายมือโบรกเกอร์ที่ว่าอีกเป็นแน่..!?
เป็นที่น่าเสียดาย..หาก 25 มิ.ย.นี้ ผู้ถือหุ้น GULF เปิดไฟเขียวให้เทนเดอร์ฯ INTUCH แต่ต้องถูกเตะเจาะยางโดย “สิงเทล” ที่มีโบรกเกอร์ไทยหัวใจสิงคโปร์เป็นลูกมือ..จนเทนเดอร์ฯ ไม่สำเร็จ..!?
นั่นทำให้การปลดแอก INTUCH จากกลุ่มทุนสิงคโปร์ ที่เข้ามารีดเอาผลประโยชน์จากธุรกิจสื่อสารและดาวเทียมไทย มายาวนานถึง 15 ปี มีอันต้องสะดุดไปด้วย.!?
เฮ้อ..เป็นที่น่าเสียดาย..อุตส่าห์ตั้งโต๊ะเทนเดอร์ฯ ด้วยราคาพรีเมียมสูงกว่ากระดาน..แต่ดันมาถูก “ตีท้ายครัว” ด้วยคนในบ้านเดียวกัน..มันช่างเจ็บใจ๊..เจ็บใจจริง ๆ
…อิ อิ อิ…